
	讞讝专 专' 讬讛讜讚讛 讜讚谞讜 讚讬谉 讗讞专. 讛讗 讚拽专讬 诇讬讛 讛砖转讗 讚讬谉 讗讞专 讟驻讬 诪讛谞讬 讚诇注讬诇 讗讜诪专 专讬讘''讗 诪砖讜诐 讚讛砖转讗 讗讬谉 爪专讬讱 诇讗讬住讜专 讗讻讬诇讛 讜讛谞讗讛 讜注谞讜砖 讻专转 讗诇讗 讘爪讚 讚讘诇 转讜转讬专讜 诇讞讜讚讬讛 诪爪讬谞讜 诇诪讬诇祝 讚诇讬转讬讛 讘讻讜诇讛讜: 讜讞诪抓 讛专讬 讛讜讗 讘讘诇 转讜转讬专讜. 转讬诪讛 诇专''讬 讛讬讻讬 注讘讬讚 诇注讬诇 拽诇 讜讞讜诪专 诪谞讜转专 砖讗讬谞讜 讘讘诇 讬专讗讛 讜讘诇 讬诪爪讗 讜讛讗 讞砖讬讘 讛讻讗 讘诇 转讜转讬专讜 讻诪讜 讘诇 讬专讗讛 讜讗讜诪专 专''讬 讚诪讻诇 诪拽讜诐 谞专讗讛 讚注讘讬讚 砖驻讬专 拽诇 讜讞讜诪专 讚谞讜转专 讗讬谞讜 讘讘诇 讬专讗讛 讚诪讬讚 砖讛讜转讬专 注讜讘专 讜砖讜讘 讗讬谞讜 注讜讘专 讗讘诇 讞诪抓 讗驻讬' 诇讗讞专 砖讛讜转讬专 注讜讘专 讘讻诇 砖注讛 讘讘诇 讬专讗讛: 讗诪专讜 诇讜 讗砖诐 转诇讜讬 讬讜讻讬讞. 转讬诪讛 诇专砖讘''讗 诇讚讘专讬讛诐 讚专讘谞谉 讚讗诪专讜 砖讛诐 讘砖专讬驻讛 讗诪讗讬 诇讗 讬诇驻讬谞谉 讞诪抓 诪谞讜转专 砖讛讜讗 讘砖专讬驻讛 讜讗讜诪专 专''讬 讚诪砖诪注 诇讛讜 讛谞讜转专 讘砖专讬驻讛 讜诇讗 讻诇 讗讬住讜专讬谉 砖讘转讜专讛 讘砖专讬驻讛 讜讗驻讬' 讞诪抓: 讜讗转讛 讗讜诪专 讘拽讘讜专讛. 讟注诪讗 讚专' 讬讛讜讚讛 讚专讬砖 讘转''讻 诪讻讬 拽讚砖 讛讜讗 讛讜讗 讘砖专讬驻讛 讜诇讗 讞讟讗转 注讜祝 讜讗砖诐 转诇讜讬 讘砖专讬驻讛: 讜转谞谉 谞诪讬 讙讘讬 注''讝. 讗讜诪专 专''讬 讚专讘谞谉 讚诪转谞讬转讬谉 讛讬讬谞讜 专讘讬 讬讜住讬 讚驻专拽 讻诇 讛爪诇诪讬诐 (注''讝 诪讙:) 讗讬 谞诪讬 诪转谞讬' 讚讛讻讗 讗''砖 讻专讘谞谉 讚讛转诐 讚讗诪专讜 诇讜 讗祝 讛讬讗 谞注砖讛 讝讘诇 讜诪讙讚诇 爪诪讞讬诐 讜专讞诪谞讗 讗诪专 诇讗 讬讚讘拽 讘讬讚讱 讜讙讜' 讜讛讗 讚砖专讜 讛讻讗 讛讬讬谞讜 诪砖讜诐 讚讘讞诪抓 讻转讬讘 诇讗 讬讗讻诇 讜讗讬谞讜 讗住讜专 讗诇讗 讻讚专讱 讛谞讗讛 讜讻讬 讛讗讬 讙讜讜谞讗 诇讗讜 讚专讱 讛谞讗讛 讛讬讗 讗讘诇 讘注''讝 诇讗 讻转讬讘 讗讻讬诇讛 讜讗住讜专 讗驻讬' 砖诇讗 讻讚专讱 讛谞讗讛: 讞诪抓 讚诇砖讗专 谞讛专讜转. 讚诇讗 诪爪讬谞讜 砖讛讬讛 砖讜谞讛 讘砖讜诐 诪拽讜诐 讙讘讬 讞诪抓 讬诐 讛诪诇讞 讗讘诇 讙讘讬 注''讝 讗砖讻讞谉 讘讻诪讛 讚讜讻转讬谉 讻讬 讛讗讬 讚诇注讬诇 讬讜诇讬讱 讛谞讗讛 诇讬诐 讛诪诇讞 讛诇讻讱 住转诐 讬诐 讚转谞讬 讙讘讬 注''讝 讛讜讬 讬诐 讛诪诇讞 诪讬讛讜 诇专讘讛 诪讜注诇转 砖讞讬拽讛 讘砖讗专 谞讛专讜转 讻讚拽讗诪专 讘住诪讜讱 讻讗谉 讘讬诐 讛诪诇讞 讻讗谉 讘砖讗专 谞讛专讜转: 讗讬驻讻讗 诪住转讘专讗. 诇砖讜谉 讗讬驻讻讗 讗讬谞讜 诪讬讜砖讘 讚诪讛 砖讬讬讱 讗讬驻讻讗 讻讬讜谉 砖专讘讛 诪砖讜讛 讗讜转诐: 注''讝 讚诇讗 诪诪讬住讛 讘注讬 砖讞讬拽讛. 诇讻讗讜专讛 诪砖诪注 讚诇专讘 讬讜住祝 讘注讬 砖讞讬拽讛 讗驻讬诇讜 讘讬诐 讛诪诇讞 讚诪住转诪讗 讗诪讗讬 讚拽讗诪专 专讘讛 讗讬谉 爪专讬讱 砖讞讬拽讛 讚讛讬讬谞讜 讘讬诐 讛诪诇讞 拽讗诪专 专讘 讬讜住祝 讚讘注讬 砖讞讬拽讛 讜注讜讚 讗讬 讘砖讗专 谞讛专讜转 讚讜拽讗 拽讗诪专 专讘 讬讜住祝 讚讘注讬 砖讞讬拽讛 讜诇讗 讘讬诐 讛诪诇讞 讜诇讗 驻诇讬讙 讗专讘讛 讘注''讝 讗诇讗 讘讞诪抓 讗''讻 诪讗讬 拽讗诪专 转谞讬讗 讻讜讜转讬讛 讚专讘 讬讜住祝 讜诪讗讬 拽讗诪专 谞诪讬 砖讞讬拽讛 拽砖讬讗 诇专讘讛 讜诇驻讬 讝讛 诇专讘 讬讜住祝 讘砖讗专 谞讛专讜转 诇讗 诪讛谞讬 砖讞讬拽讛 诪讚拽诪爪专讬讱 诇讛讜诇讬讱 诇讬诐 讛诪诇讞 讜讗讬谉 谞专讗讛 讚讛讗 专' 讬讜住讬 诪讬讬转讬 专讗讬讛 诪讜讬讝专 注诇 驻谞讬 讛诪讬诐 诪砖诪注 讚诪讛谞讬讗 砖讞讬拽讛 讘砖讗专 谞讛专讜转 讜注讜讚 讚讘讻诇 诪拽讜诐 讚诪讝讻讬专 讬诐 讛诪诇讞 讘注''讝 讜讘砖讗专 讚讜讻转讬谉 诇讗 诪讝讻讬专 砖讞讬拽讛 讜讘讻诪讛 讚讜讻转讬谉 诪爪讬谞讜 讚拽转谞讬 讬诐 讛诪诇讞 讜讗驻讬' 讛讻讬 诪讛谞讬 讘砖讗专 谞讛专讜转 讚讘住讜祝 讻诇 讛爪诇诪讬诐 (注''讝 诪讟:) 转谞谉 专' 讗诇讬注讝专 讗讜诪专 讬讜诇讬讱 讛谞讗讛 诇讬诐 讛诪诇讞 讜讗诪专讬谞谉 讛转诐 讘讙诪专讗 讙讘讬 讞讘讬转 砖拽讜诇 讚' 讝讜讝讬 讜砖讚讬 诇谞讛专讗 讜讻谉 讘谞讝讬专 (讚祝 讻讚.) 讜讘诪注讬诇讛 (讚祝 讬讗.) 转谞谉 讙讘讬 诪驻专讬砖 诪注讜转 诇谞讝讬专 讜诪转 讬讜诇讬讱 诇讬诐 讛诪诇讞 讗诇诪讗 讛拽讚砖 讘注讬 讬诐 讛诪诇讞 讜讘注专讻讬谉 (讚祝 讻讟.) 讗诪专讬谞谉 讙讘讬 讛拽讚砖 砖拽讜诇 讗专讘注讛 讝讜讝讬 讜砖讚讬 讘谞讛专讗 诇讻讱 谞专讗讛 讚讙诐 诇专讘 讬讜住祝 诇讗 讘注讬 砖讞讬拽讛 讗诇讗 讘砖讗专 谞讛专讜转 讻诪讜 诇专讘讛 讗诇讗 讚专讘讛 住讘讬专讗 诇讬讛 讚诪讟讬诇 诇讬诐 住转诐 讚注''讝 讛讬讬谞讜 讬诐 讛诪诇讞 讜讘诇讗 砖讞讬拽讛 讻讚转谞讗 专讬砖讗 讙讘讬 爪讜专转 诇讘谞讛 讜爪讜专转 讞诪讛 讜讘讻诪讛 讚讜讻转讬 讬讜诇讬讱 诇讬诐 讛诪诇讞 讜专讘 讬讜住祝 诪讜拽讬 诇讛 讘砖讗专 谞讛专讜转 讜注诇 讬讚讬 砖讞讬拽讛 诪讚诇讗 转谞讬 讘讛讚讬讗 讬讟讬诇 诇讬诐 讛诪诇讞 讜诇讬讻讗 讘讬谉 专讘讛 诇专讘 讬讜住祝 讗诇讗 讞诪抓 讘砖讗专 谞讛专讜转 讜讗''转 诇专讘谞谉 讚诇讬转 诇讛讜 讘注''讝 (诪驻专专) [砖讜讞拽] 讜讝讜专讛 诇专讜讞 诪讛 讬注砖讜 诪注''讝 讗讟讜 讻诇 砖注讛 讬讜诇讬讱 诇讬诐 讛诪诇讞 讚诇专讘谞谉 诇讗 诪讛谞讬 砖讞讬拽讛 讘砖讗专 谞讛专讜转 讚拽转谞讬 讛转诐 讗诪专讜 诇讜 诪砖诐 专讗讬讛 讛专讬 讛讜讗 讗讜诪专 讜讬讝专 注诇 驻谞讬 讛诪讬诐 诇讗 谞转讻讜讬谉 诪砖讛 讗诇讗 诇讘讜讚拽谉 讻住讜讟讛 讜诪讚讗讬爪讟专讬讱 诇讛讗讬 讟注诪讗 诪讻诇诇 讚诇讗 诪讛谞讬 砖讞讬拽讛 讘砖讗专 谞讛专讜转 讜讟注诪讗 诇驻讬 砖讛诪讬诐 诪讜诇讬讻讬诐 讗讜转讜 注诇 讬讚讜转 讛谞讛专 讜讬砖 诇讜诪专 讚诇专讘谞谉 诪驻专专 讜讝讜专讛 诇专讜讞 讘诪拽讜诐 砖讗讬谉 诪讙讚诇 爪诪讞讬诐 讜讻谉 讗诪专讬谞谉 讛转诐:





专讘讬谞讜 讞谞谞讗诇

转谞讬讗 讗诪专 专' 讬讛讜讚讛 讗讬谉 讘讬注讜专 讞诪抓 讗诇讗 砖专讬驻讛 讜讛讚讬谉 谞讜转谉 讜诪讛 谞讜转专 砖讗讬谞讜 讘讘诇 讬专讗讛 讜讘讘诇 讬诪爪讗 讜讻讜' 注讚 讞讝专 专' 讬讛讜讚讛 讜讚谞讜 讚讬谉 讗讞专 谞讜转专 讛专讬 讛讜讗 讘讘诇 转讜转讬专讜 讜讞诪抓 讛专讬 讛讜讗 讘讘诇 转讜转讬专讜 诪讛 谞讜转专 讟注讜谉 砖专讬驻讛 讗祝 讞诪抓 讟注讜谉 砖专讬驻讛 讗诪专讜 诇讜 讞讟讗转 讛注讜祝 讛讘讗讛 注诇 讛住驻拽 讜讗砖诐 转诇讜讬 诇讚讘专讬讱 讬讜讻讬讞讜 砖讛谉 讘讘诇 转讜转讬专讜 讻讚讻转讬讘 (讜讬拽专讗 讝 讟讜) 诇讗 讬谞讬讞 诪诪谞讜 注讚 讘拽专 讜讗谞讜 讗讜诪专讬诐 讘砖专讬驻讛 讜讗转讛 讗讜诪专 讘拽讘讜专讛 讚转谞谉 讘住讜祝 转诪讜专讛 讗砖诐 转诇讜讬 讬砖专祝 [专"讬 讗讜诪专 讬拽讘专] 讞讟讗转 讛注讜祝 讛讘讗 注诇 讛住驻拽 讬砖专祝 专' 讬讛讜讚讛 讗讜诪专 讬讟讬诇谞讛 诇讗诪讛 讜转谞讬讗 讻讬爪讚 讗诪专 专讘讬 讬讛讜讚讛 讬讟讬诇谞讛 诇讗诪讛 诪谞转讞讛 讗讘专 讗讘专 讜诪砖诇讬讻讛 诇驻谞讬 讗诪讛 讜诪转讙诇讙诇转 讜讬讜专讚转 诇谞讞诇 拽讚专讜谉:




转"专 讗砖诐 转诇讜讬 讜讞讟讗转 [讛注讜祝] 讛讘讗讛 注诇 讛住驻拽 讜讞讜诇讬谉 砖谞砖讞讟讜 讘注讝专讛 专' 讬讛讜讚讛 讗讜诪专 讬拽讘专讜 专' 砖诪注讜谉 讗讜诪专 讬砖专驻讜 砖转拽 专' 讬讛讜讚讛. 讬专讜砖诇诪讬 讗砖诐 转诇讜讬 讘砖讬讟转讱 讬讜讻讬讞 砖讗住讜专 讘讗讻讬诇讛 讜讘讛谞讗讛 讜讞讬讬讘讬谉 注诇讬讜 讜讬砖 讘讜 讝诪谉 讜讗转讛 讗讜诪专 讘拽讘讜专讛 讜诇讗 讘砖专驻讛 驻讬专讜砖讜 讗砖诐 转诇讜讬 砖谞讜讚注 诇讜 讗讞专 砖讞讬讟讛 讜讞讟讗转 讛注讜祝 讛讘讗讛 注诇 讛住驻拽 砖谞讜讚注 诇讜 讗讞专 诪诇讬拽转讛 讚转谞谉 讘讻专讬转讜转 驻' [讛诪讘讬讗 讗砖诐 (讚' 讻讛)] 讞讟讗转 讛注讜祝 讛讘讗讛 注诇 讛住驻拽 讗诐 诪砖谞诪诇拽讛 谞讜讚注 诇讜 讛专讬 讝讜 转拽讘专:
砖转拽 专' 讬讛讜讚讛 讛讬讬谞讜 讚讗诪专讬 讗讬谞砖讬 讻驻讗 讚讞讟 谞讙专讗 讻讜' 驻讬专讜砖 讻诪讜 诪砖诇 讗讜诪专讬谉 讘谞讬 讗讚诐 讛讻祝 砖讞讟讟讜 讘谞讬 讗讚诐 讜讞拽拽讜 讻讬 讞讟讟 讜讞拽拽 讗讞讚 讛讜讗 讻讙讜谉 讛讞讜讟讟 讘讙讚讬砖 诇注砖讜转 诇讜 住讜讻讛 讘转讜讻讜 砖讜专驻讬谉 讞专讚诇 砖诇讜 讻诇讜诪专 砖讗诇讜 诇讗 诪爪讗 讛讻祝 砖讞拽拽讜 诇讗 讛讬讜 砖讜专驻讬谉 讛讞专讚诇 砖诇讜 讜讻谉 讛讬讛 专' 讬讛讜讚讛 讗讜诪专 讗讬诇讜诇讬 诇讗 讛砖讬讘讜讛讜 诪讚讘专讬讜 诇讗 讛讬讜 诪砖转拽讬谉 讗讜转讜:
驻讬' 住讚谞讗 讻诪讜 讛讬讛 讬讜砖讘 讘住驻讬谞讛 讗讜 讘讗住讚讗 讜讛诐 讻讘诇讬诐 砖谞讜转谞讬谉 讘专讙诇讬 讛讻诇讜讗讬诐 讘讘讬转 讛讻诇讗:
讙讬专讗讛 讛讗讜诪谉 讛注讜砖讛 讛讞爪讬诐:




讜讞讻诪讬诐 讗讜诪专讬诐 诪驻专专 讜讝讜专讛 诇专讜讞 讗讜 诪讟讬诇 诇讬诐 讜转谞谉 谞诪讬 讙讘讬 注"讝 讻讬 讛讗讬 讙讜讜谞讗 专' 讬讜住讬 讗讜诪专 砖讜讞拽 讜讝讜专讛 诇专讜讞 讜诪讟讬诇 诇讬诐 [讜讗讬讘注讬讗 诇谉 讛讬讻讬 拽讗诪专 诪驻专专 讜砖讜讞拽 讜讝讜专讛 诇专讜讞 讗讜 诪驻专专 讜砖讜讞拽 讜诪讟讬诇 诇讬诐] 讗讜 讻砖诪讟讬诇 诇讬诐 诇讗 讘注讬 诇讗 驻专讬专讛 讜诇讗 砖讞讬拽讛 讜驻砖讬讟 专讘讗 讻讬 讛讞诪抓 讚讗讝讬诇 讗驻讬诇讜 讘砖讗专 谞讛专讜转 诇注讜诇诐 爪专讬讱 驻讬专讜专 讗讘诇 注"讝 讚诇讬诐 讛诪诇讞 讛讜讗 讚讗讝讬诇 诇讗 讘注讬 驻讬专讜专 讜讗拽砖讬' 注诇讛 讜讛转谞讬讗 讛讬讛 诪讛诇讱 讘诪讚讘专 砖讜讞拽 讜讝讜专讛 诇专讜讞 讘住驻讬谞讛 砖讜讞拽 讜诪讟讬诇 诇讬诐 讜诪砖谞讬 讛讗 讚转谞讬讗 砖讜讞拽 讘砖讗专 谞讛专讜转 讻讬 拽讗诪讬谞讗 讗谞讗 讚注"讝 诇讗 爪专讬讻讛 砖讞讬拽讛 砖诪砖诇讬讻讛 诇讬诐 讛讙讚讜诇 专讘 讬讜住祝 讗诪专 讞诪抓 讻砖诪砖诇讬讻讬谉 讗讜转讜 诇讬诐 诇讗 讘注讬 驻讬专讜专 讗讘诇 注"讝 诇注讜诇诐 讘注讬 砖讞讬拽讛 讜讗拽砖讬' 注诇讛 讜讛转谞讬讗 讛讬讛 诪讛诇讱 讘诪讚讘专 诪驻专专 讜讝讜专讛 诇专讜讞 讘住驻讬谞讛 诪驻专专 讜诪讟讬诇 诇讬诐 讜诪砖谞讬' 讛讗 讚转谞讬讗 诪驻专专 讘讞讟讬诐 讻讬 拽讗诪讬谞讗 讚诇讗 讘注讬 驻专讬专讛 讘谞讛诪讗 讜讛诇讻转讗 讻专讘讛 讚讗诪专 讞诪抓 讘注讬 驻讬专讜专:




诪转谞讬' 讞诪抓 砖诇 谞讻专讬 砖注讘专 注诇讬讜 讛驻住讞 诪讜转专 讻讜' 诪谞讬 诪转谞讬' 诇讗 专' 讬讛讜讚讛 讜诇讗 专' 砖诪注讜谉 讜诇讗 专' 讬讜住讬 讛讙诇讬诇讬 诪讗讬 讛讬讗 讚转谞讬讗 讞诪抓 诇驻谞讬 讝诪谞讜 讜诇讗讞专 讝诪谞讜 讜讻讜'.





专讬讟讘"讗

讙诪专讗 讗讬讘注讬' 诇讛讜 讜讻讜' 注讚 讗诪专 专讘讗 诪住转讘专讗 讜讻讜'. 讻转讘 讛专讬"讟 讝"诇 讚诇讗 驻诇讬讙讬 专讘讛 讜专讘 讬讜住祝 讘注讬拽专 讚讬谞讗 讗诇讗 讘讚讬谉 讞诪抓 讘诇讞讜讚 讚专讘讛 诪爪专讬讱 诇讬讛 驻讬专讜专 讘砖讗专 讜讛专讬"讟 (谞"诇 讚爪"诇 谞讛专讜转, 讛诪注转讬拽) 讜专讘 讬讜住祝 诇讗 诪爪专讬讱 诇讬讛 驻讬专讜专 讻诇诇 讗讘诇 讘注"讝 讻"注 诪讜讚讜 讚诇讬诐 讛诪诇讞 诇讗 讘注讬 砖讞讬拽讛 讜讘砖讗专 谞讛专讜转 讘注讬 砖讞讬拽讛. 讜讛诇讻转讗 讻专讘讛 诇驻讜诐 讻诇诇讗 讚讗诪专讬 专讘讜讜转讗 讝"诇 讚讻诇 讛讬讻讗 讚驻诇讬讙讬 专讘讛 讜专讘 讬讜住祝 讛诇讻讛 讻专讘讛 讘专 诪砖讚讛 拽谞讬谉 讜诪讞爪讛 讜讗讬谞讜 讘住讚专 谞讝讬拽讬谉 讚讜拽讗 讜讻谉 驻住拽讜 讛讙讗讜谞讬' 讝"诇 讘讝讜:



诪转谞讬' 讞诪抓 砖诇 谞讻专讬 砖注讘专 注诇讬讜 讛驻住讞 诪讜转专 讘讛谞讗讛. 讻转讘 专讘讬' 讗诇驻住讬 讝"诇 讚讛讜讗 讛讚讬谉 讚砖专讬 讘讗讻讬诇讛 讗诇讗 讚讗讬讬讚讬 讚讘注讬 诇诪讬转谞讗 讜砖诇 讬砖专讗诇 讗住讜专 讘讛谞讗讛 转谞讗 谞诪讬 专讬砖讗 讜讻谉 讻转讘 专' 讗讞讗 诪砖讘讞讗 讜专' 砖诪注讜谉 拽讬讬专讗. 讜讻转讘 讛专讬"讟 讝"诇 讜讬"诇 注讜讚 讚诇讛讻讬 拽转谞讬 诪讜转专 讘讛谞讗讛 诪砖讜诐 讚诇讗 驻住讬拽讗 诇讬讛 砖讘讻诇诇 讞诪抓 讝讛 讬砖 讗驻讬' 驻讬转谉 砖诇 讙讜讬诐 讜驻讬转谉 讻讘专 讙讝专讜 注诇讬讜 讗驻讬' 讘砖讗专 讬诪讜转 讛砖谞讛 讜讻谉 诪砖诪注 讘讬专讜砖诇诪讬:



讜砖诇 讬砖专讗诇 讗住讜专 讻转讘 讛专讬"讟 讝"诇 诪转谞讬' 诪诇转讗 驻住讬拽讗 拽讗 转谞讬 讚诇讻诇 讬砖专讗诇 讗住讜专 讜讗注"讙 讚诇专' 砖诪注讜谉 诪砖讜诐 拽谞住讗 讛讜讗 讗住专 诇讬讛 诇讻诇 讛注讜诇诐 讜讗驻讬' 讘砖诇讗 诪讚注转 讘注诇讬诐 讜砖诇讗 讻讛谞讗转谉 讜讻谉 驻讬专砖讜 讙讚讜诇讬 讛诪驻专砖讬诐 讝"诇 讜讚讘专 讘专讜专 讛讜讗 诇讻诇 砖讛讬讛 讘专砖讜转 讬砖专讗诇 砖讝讻讛 讘讜 砖注讛 讗讞转 转讜讱 讛驻住讞 谞讚讜谉 讻讚讬谉 讝讛: 讜讻诇 讞诪抓 砖讬砖 注诇讬讜 讞讜讘转 讘讬注讜专 讛讜讗 讘讻诇诇 讝讛 讜讗驻讬' 讞诪抓 砖讛讜讗 注"讬 转注专讜讘转 讜讘诇讘讚 砖讬砖 讘讜 讻讝讬转 讘讻讚讬 讗讻讬诇转 驻专住 砖讝讛 讞讬讬讘 诇讘注专 讘诇讘讚 讗讘诇 讗诐 讗讬谉 讘转注专讜讘转 讻诇 讻讱 诪讜转专 诇砖讛讜转讜 讜讬讗讻诇谞讜 诇讗讞专 讛驻住讞 讜讬爪谞注讛讜 讘诪拽讜诐 砖诇讗 讬讜讻诇 诇讛讻砖诇 讘讜 砖讜诐 讗讚诐 诇讗讻讜诇 诪诪谞讜 讘驻住讞:





讛诪讗讬专讬

讜诪讛 砖谞转讙诇讙诇 讘讻讗谉 讘注谞讬谉 讘讬讟讜诇 注讘讜讚讛 讝专讛 讘砖讞讬拽讛 讜讝专讬讛 诇专讜讞 讗讜 讛讟诇讛 诇讬诐 讻讘专 讘讬讗专谞讜讛讜 讘诪住讻转 注讘讜讚讛 讝专讛:



讛诪砖谞讛 讛砖谞讬讛 讜讬转讞讬诇 讘讛 讘讘讬讗讜专 注谞讬谉 讛讞诇拽 讛砖诇讬砖讬 讜讛讜讗 砖讗诪专 讞诪抓 砖诇 谞讻专讬 砖注讘专 注诇讬讜 讛驻住讞 诪讜转专 讘讛谞讗讛 讜砖诇 讬砖专讗诇 讗住讜专 砖谞讗诪专 讜诇讗 讬专讗讛 诇讱 讞诪抓 讗诪专 讛专"诐 诇诪讚谞讜 讘拽讘诇讛 砖诇讱 讗讬 讗转讛 专讜讗讛 讗讘诇 讗转讛 专讜讗讛 砖诇 讗讞专讬诐 讜砖诇 讙讘讜讛 讜诇驻讬 砖讗讬谉 讗讚诐 注讜讘专 注诇 诪爪讜转 诇讗 讬专讗讛 诇讱 讞诪抓 讘讞诪抓 砖诇 谞讻专讬 讛讜讗 诪讜转专 讜讗驻讬' 讘讗讻讬诇讛 讜诪讛 砖讗诪专 讘讛谞讗讛 诪砖讜诐 砖讗诪' 讘住讬驻讗 砖诇 讬砖专讗诇 讗住讜专 讘讛谞讗讛 讜讗诪专讜 讘讬专讜砖诇诪讬 讻讬 讗诪专讜 诪讜转专 讘讛谞讗讛 砖讛讜讗 诪讜专讛 砖讛讜讗 讗住讜专 讘讗讻讬诇讛 讝讛讜 讘诪拽讜诐 砖讗讜住专讬谉 砖诐 讗讻讬诇转 驻转 讛讙讜讬诐 讜诪讝讛 讛讟注诐 讗住专 讗讻讬诇转讜 诇讗 诪爪讚 讛讞诪抓 讻讗砖专 讗诪专讜 讗讘诇 讘讗转专讗 讚谞讛讬讙讬 诇讗讻讜诇 驻转 讙讜讬诐 诪讜转专 讘讗讻讬诇讛 讜讝讛 讬讜专讛 讻讬 讛讚讘专 讘驻转 砖诇 讙讜讬诐 转诇讜讬 讘诪谞讛讙 讜讛诪谞讛讙 讗爪诇讬谞讜 讘讗讬 住驻专讚 诇讗讻诇讜 讜诇驻讬 砖注讘专 讛讬砖专讗诇 注诇 诪爪讜转 讛砖诐 讬转' 砖讗诪专 诇讗 讬专讗讛 讻砖讛讜讗 讛讞诪抓 讗爪诇讜 拽谞住讬谞谉 讜谞讗住讜专 讗讜转讜 讘讛谞讗讛 讜讗驻讬' 诇讗讞专 讛驻住讞:



讗诪专 讛诪讗讬专讬 讞诪抓 砖诇 谞讻专讬 砖注讘专 注诇讬讜 讛驻住讞 诪讜转专 讘讛谞讗讛 讜砖诇 讬砖专讗诇 讗住讜专 讘讛谞讗讛 砖谞讗诪专 诇讗 讬专讗讛 诇讱 讞诪抓 爪专讬讱 砖转讚注 砖专' 讬讛讜讚讛 讜专' 砖诪注讜谉 谞讞诇拽讜 讘讞诪抓 砖诇讗 讘讝诪谞讜 专"诇 砖诇讗 讘转讜讱 讛驻住讞 讛谉 诇驻谞讬 讝诪谞讜 专"诇 诪砖注讛 砖砖讬转 注讚 讛诇讬诇讛 讛谉 诇讗讞专 讝诪谞讜 专"诇 讞诪抓 砖注讘专 注诇讬讜 讛驻住讞 砖诇讚注转 专' 讬讛讜讚讛 讻诇 砖诇讗 讘讝诪谞讜 讘诇讗讜 讜讗讬谉 讘讬谉 砖诇讗 讘讝诪谞讜 诇讘转讜讱 讝诪谞讜 专"诇 转讜讱 砖讘注转 讬诪讬 讛驻住讞 讗诇讗 讻专转 讘诇讘讚 讜诇专' 砖诪注讜谉 讘讬谉 诇驻谞讬 讝诪谞讜 讘讬谉 诇讗讞专 讝诪谞讜 讗讬谞讜 注讜讘专 注诇讬讜 讻诇诇 讜诪砖谞讛 讝讜 讛注住讜拽讛 讘诇讗讞专 讝诪谞讜 讛注诪讬讚讛 专讘讗 讘讙诪' 诇讚注转 专' 砖诪注讜谉 讜驻住拽 讛诇讻讛 讻诪讜转讜 讜讗"讻 讞诪抓 砖诇 谞讻专讬 砖注讘专 注诇讬讜 讛驻住讞 诪讜转专 讗驻讬' 讘讗讻讬诇讛 讘爪讚讚讬谉 砖讛驻转 砖诇 讙讜讬诐 诪讜转专转 讜诇讗 讛讝讻讬专讜 讛讬转专 讛谞讗讛 诇讘讚 讗诇讗 注诇 讛爪讚讚讬谉 砖讗讬谉 驻转 砖诇讛诐 诪讜转专转 讗讜 砖诪讗 诪讻讬讜谉 砖讛讬讛 讚注转讜 诇讜诪专 讘砖诇 讬砖专讗诇 讗住讜专 讘讛谞讗讛 讛讝讻讬专 讘砖诇 讙讜讬 讛讬转专 讛谞讗讛 讜砖诇 讬砖专讗诇 讗祝 讛讜讗 诪谉 讛讚讬谉 诪讜转专 讛讬讛 讗祝 讘讗讻讬诇讛 讗诇讗 砖诪转讜讱 砖注讘专 注诇讬讜 讘讘诇 讬专讗讛 讜讘诇 讬诪爪讗 拽谞住讜讛讜 诇讗住专讜 诇讜 讗祝 讘讛谞讗讛 讜讝讛讜 砖讗诪专 讜砖诇 讬砖专讗诇 讗住讜专 砖谞讗诪专 诇讗 讬专讗讛 讻诇讜诪专 砖诇驻讬 砖注讘专 注诇 诇讗讜 砖诇 诇讗 讬专讗讛:



讜诪讻讗谉 讛住讻讬诪讜 讞讻诪讬 诇讜谞讬诇 砖讗诐 讘讟诇讜 诪转讞诇讛 讛讜讗讬诇 讜诇讗 注讘专 注诇讬讜 诪讜转专 诪讬讛讗 讘讛谞讗讛 讻诇 砖讗讬谉 砖诐 讛注专诪讛 讜讻转讘讜讛 注诇 讬讚讬 诪注砖讛 讘讗讞讚 砖砖讻讞 讻讻专 讗讞讚 讜谞诪爪讗 诇讗讞专 讛驻住讞 讜讛转讬专讜讛讜 诇讜 讘讛谞讗讛 讗讞专 砖谞转讘专专 诇讛诐 砖诇讗 讛讬讛 砖诐 砖讜诐 讛注专诪讛 讜讻讜谞讛 诪讜注诇转 讗诇讗 砖诇讚注转讬 专讗讜讬 诇讗住讜专 讛讜讗讬诇 讜诪"诪 讬砖 讘讜 诪拽讜诐 诇讗讬住讜专 讘诇 讬专讗讛 讗诇讜 诇讗 讘讟诇 砖讛专讬 诪"诪 讬砖 爪讚 驻砖讬注讛 注诇讬讜 讘砖砖讻讞讜 讜诇讗 讘讬注专讜 讜讗驻讬' 诇讗 讛讬讛 砖诐 驻砖讬注讛 讻讙讜谉 讗讜谞住 诪"诪 讗讬谉 讛讻讜谞讛 讗诇讗 讻诇 讞诪抓 砖讛讜讗 专讗讜讬 诇注讘讜专 注诇讬讜 讜诇讛讜爪讬讗 讞诪抓 砖诇 谞讻专讬 讛讗 讻诇 砖讛讜讗 专讗讜讬 诇注讘讜专 注诇讬讜 讗注"驻 砖诇讗 注讘专 注诇讬讜 讗住讜专 讻讙讜谉 讛驻拽讬专 讗转 讞诪爪讜 讜诇讗 讝讻讛 讘讜 讗讞专 砖讛讜讗 讗住讜专 诇讗讞专 讛驻住讞 讗诇讗 讗诐 讻谉 谞驻诇 注诇讬讜 诪驻讜诇转 讜讛驻拽讬专讜 砖讗讬谉 驻拽驻讜拽 讘讛驻拽专 讝讛 砖讬讛讗 讘讜 砖讜诐 讛注专诪讛 讜讻谉 讛讬讗 砖谞讜讬讛 讘转诇诪讜讚 讛诪注专讘 讻诪讜 砖讘讬讗专谞讜 诇诪注诇讛 讘驻专拽 专讗砖讜谉 讘诪砖谞讛 讛砖谞讬讛 讜讻谉 讬专讗讛 诇诪讟讛 讘砖诪讜注转 驻讜注诇 讬砖专讗诇 讜诪诇讗讬 砖诇 讙讜讬诐 砖讻诇 砖讬砖 诪拽讜诐 诇讛注专诪讛 讗住讜专 讜讗祝 讙讚讜诇讬 讛诪讞讘专讬诐 讻转讘讜 讘讛 砖讗驻讬' 讛谞讬讞讜 讘砖讙讙讛 讗讜 讘讗讜谞住 讗住讜专 讻讚讬 砖诇讗 讬谞讬讞 讗讚诐 讞诪爪讜 讘专砖讜转讜 讜讬讛谞讛 讘讜 诇讗讞专 讛驻住讞:



讜诇讬砖专讗诇 讗讞专 诪讬讛讗 诪讜转专 讘讛谞讗讛 砖讗讬谉 拽谞住 讗诇讗 诇注讜讘专 讛讗 讘讗讻讬诇讛 诪讬讛讗 讗祝 诇讬砖专讗诇 讗讞专 砖诇讗 注讘专 注诇讬讜 讗住讜专 讜讻诪讜 砖讗诪专讜 讘专讗砖讜谉 砖诇 讞讜诇讬谉 讚' 讗' 讞诪爪谉 砖诇 注讜讘专讬 注讘讬专讛 诪讜转专 诪驻谞讬 砖讛诐 诪讞诇讬驻讬诐 讛讗 讻诇 砖谞讜讚注 砖诇讗 讛讞诇讬驻讜 讗住讜专 讗祝 诇讗讞专讬诐 讘讗讻讬诇讛 讜讛讜讗 砖讗诪专讜 砖诐 诇专' 砖诪注讜谉 讞诪抓 诇讗讞专 讛驻住讞 讚专讘谞谉 讻诇讜诪专 讗祝 诇讗讞专讬诐 砖讗注"驻 砖注讬拽专 讗讬住讜专讜 诇专' 砖诪注讜谉 诪转讜专转 拽谞住 诪转讜讱 讞讜诪专讜 砖诇 讞诪抓 讗住专讜讛讜 诪讬讛讗 讘讗讻讬诇讛 讗祝 诇讗讞专 讛驻住讞 讗注"驻 砖诇讗 注讘专 注诇讬讜 讗诇讗 砖诇讗讞专讬诐 诪讬讛讗 诪讜转专 讘讛谞讗讛 讻诪讜 砖讘讬讗专谞讜 砖诐 讗讜 砖诪讗 讛讜讗讬诇 讜讬砖 诪拽讜诐 诇讛注专诪讛 讗祝 诇讗讞专讬诐 讗住讜专 讘讛谞讗讛 讜讻谉 谞专讗讛 诪诪讛 砖讗诪专讜 讘转砖讬注讬 砖诇 拽诪讗 爪"讜 讘' 讙讝诇 讞诪抓 讜注讘专 注诇讬讜 讛驻住讞 讗讜诪专 诇讜 讛专讬 砖诇讱 诇驻谞讬讱 讻诇讜诪专 讗注"驻 砖讗讬谞讜 砖讜讛 讻诇讜诐 讜讻谉 讗诪专讜 砖诐 砖讗诐 讘讗 讗讞专 讜砖专驻讜 诇讙讝诇谉 驻讟讜专 砖讗注"驻 砖讛驻住讬讚讜 砖讛讬讛 讬讻讜诇 诇讛讞讝讬专讜 讜诇讜诪专 诇讜 讛专讬 砖诇讱 诇驻谞讬讱 讜注讻砖讬讜 讙讜专诐 诇砖诇诐 诇讜 讗讞专 讚讘专 讛讙讜专诐 诇诪诪讜谉 诇讗讜 讻诪诪讜谉 讚诪讬 讜讗诇讜 讛讬讛 诪讜转专 讘讛谞讗讛 诇砖讜诐 讗讚诐 诪诪讜谉 讙诪讜专 讛讜讗 讜诪"诪 讻诇 砖讛讞诇讬祝 诪讜转专 诇讗讞专讬诐 砖讗讬谉 讗讬住讜专 讛谞讗讛 转讜驻住 讞诇讬驻讬讜 诇讗讞专讬诐 讜讻诪讜 砖讗诪专讜 拽讚讜砖讬谉 谞"讜 讘' 诪讻专谉 讜拽讚砖 讘讚诪讬讛谉 诪拽讜讚砖转 讜讬砖 诪转讬专讬谉 讗祝 诇注爪诪讜 讗诇讗 砖注讘专 讗诇讗 砖讛注讬拽专 讻讚注转 专讗砖讜谉 讜讻讘专 讻转讘谞讜讛 讘专讗砖讜谉 砖诇 讞讜诇讬谉 讜讻谉 驻讬专砖讜 讘讙诪' 砖诪讗讞专 砖诇讗 谞讗住专 讞诪抓 诇讗讞专 讛驻住讞 讗诇讗 诪转讜专转 拽谞住 诇讗 谞讗住专 讗祝 诇注爪诪讜 讜讗祝 讘讗讻讬诇讛 讗诇讗 讘注讬谞讜 讗讘诇 注诇 讬讚讬 转注专讜讘讜转 诪讜转专 讗祝 诇注爪诪讜 讜讗祝 讘讗讻讬诇讛 讜诇讗 住讜祝 讚讘专 砖讛讬讛 诪注讜专讘 拽讜讚诐 讗讬住讜专讜 讜谞砖转讛讗 讘转注专讜讘转讜 讗诇讗 讗驻讬' 讛讬讛 讘注讬谉 讘砖注转 讗讬住讜专讗 讜谞转注专讘 诇讗讞专 讛驻住讞 讛讜讗讬诇 讜诇讗 注讬专讘讜 讛讜讗 讘讬讚讬诐 讗讜 砖诇讗 讛砖转讚诇 讘注讬专讜讘讜 讜讻谉 讻转讘讜 讙讚讜诇讬 讛诪驻专砖讬诐 砖讗诐 谞转注专讘 转讜讱 讛驻住讞 诪讜转专 诇砖讛讜转讜 注讚 诇讗讞专 讛驻住讞 讗祝 讘谞讜转谉 讟注诐 讜讗注"驻 砖讻讜转讞 讛讘讘诇讬 讜讞讘专讬讜 诪转讘注专讬诐 讗讬谉 讝讛 讗诇讗 诪驻谞讬 砖讛讞诪抓 注讬拽专 讙讚讜诇 讘讛诐 讜诪讻讗谉 讛拽诇讜 砖诇讗 诇讘注专 讛讟专讬讗拽讗 讜砖讗专 诪专拽讞讜转 砖讛讞诪抓 诪注讜专讘 讘讛诐 讗诇讗 砖诪讻专讬注讬谉 讘讚讘专 砖诇讗 讗诪专讜讛 讗诇讗 讘砖谞转注专讘 讘讚讘专 讛诪转拽讬讬诐 砖讗讬谉 诇讞讜砖 讘讜 诇讘讗 讘讜 诇讬讚讬 转拽诇讛 讗讘诇 讘讚讘专 砖讗讬谞讜 诪转拽讬讬诐 讗住讜专 诇砖讛讜转讜 砖诪讗 讬讞讜住 注诇讬讜 讜讬讘讗 诇讬讚讬 转拽诇讛 讜讗祝 讘讝讜 转拽谞讜 讘讛 诪爪讚 讗讞专 讜讛讜讗 砖讻转讘讜 砖讻诇 转讘砖讬诇 砖谞转注专讘 讘讜 讞诪抓 讘驻住讞 讜讗讬谞讜 讬讻讜诇 诇砖讛讜转讜 砖诪讜转专 诇诪讻专讜 诇讙讜讬诐 讗祝 讘谞讜转谉 讟注诐 讗诇讗 讗诐 讻谉 讛转注专讜讘讜转 讚讘专 讞砖讜讘 讻讙讜谉 讻讻专 讘砖讗专 讻讻专讜转 讜讛讚讘专讬诐 诪转诪讬讛讬诐 讗诇讗 砖讘诇讗 谞转讬谞转 讟注诐 诪讬讛讗 诪讜转专 砖讗讬谉 讚讬谉 讞诪抓 讘诪砖讛讜 诇讗讬住讜专 讛谞讗讛 讻诪讜 砖讘讬讗专谞讜 讘讗讞专讜谉 砖诇 注讘讜讚讛 讝专讛:



讝讛讜 讘讬讗讜专 讛诪砖谞讛 讜讻谉 讛诇讻讛 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛诐:



诪讗讞专 砖驻住拽谞讜 讘诇讗讞专 讝诪谞讜 讛诇讻讛 讻专' 砖诪注讜谉 讬专讗讛 砖讗祝 讘诇驻谞讬 讝诪谞讜 讻谉 讜讗"讻 诪砖注讛 砖砖讬转 注讚 讛注专讘 讗讬谉 讘讜 讗讬住讜专 转讜专讛 讜砖讗诇讜 讘讛 讗诐 讻谉 讛讬讗讱 讛讞诇讬讟讜 讘驻专拽 专讗砖讜谉 讚' 讘' 诇讜诪专 讚讻讜诇讬 注诇诪讗 诪讬讛转 讞诪抓 诪砖砖 砖注讜转 讜诇诪注诇讛 讗住讜专 讜讻谉 砖讟专讞讜 讘讛 诇讬讚注 诪讛讬讻谉 注讚 砖讛讘讬讗讜讛 诪讗讱 讘讬讜诐 讛专讗砖讜谉 讜讗诪专讜 注诇讬讛 诇讗住讜专 讘砖砖讬转 讻讬 讛讬讻讬 讚诇讗 诇讬讙注 讘讗讬住讜专讗 讚讗讜专讬讬转讗 讜注讜讚 砖讛专讬 专讘讗 注爪诪讜 砖驻住拽 讻专' 砖诪注讜谉 讛讘讬讗 讗讬住讜专 讞诪抓 诇讗讞专 砖砖 诪诇讗 转砖讞讟 注诇 讞诪抓 讜讻讜' 讜讻谉 砖驻住拽谞讜 诇注讬诇 讝' 讘' 讛诪拽讚砖 讘讞诪抓 诪砖砖 砖注讜转 讜诇诪注诇讛 砖讗讬谉 讞讜砖砖讬谉 诇拽讚讜砖讬讜 讜讗诐 诪谉 讛转讜专讛 诪讜转专 讗祝 讘讗讻讬诇讛 讛讬讗讱 诪驻拽讬注讬谉 讗转 拽讚讜砖讬讜 讜诪转讜讱 讚讞拽讬诐 讗诇讜 讻转讘讜 专讘讬诐 砖诇讗 驻住拽 专讘讗 讻专' 砖诪注讜谉 讗诇讗 讘诇讗讞专 讝诪谞讜 讗讘诇 讘诇驻谞讬 讝诪谞讜 讛诇讻讛 讻专' 讬讛讜讚讛 讜注诇 砖讬讟讛 讝讜 讻转讘讜 讙讚讜诇讬 讛诪讞讘专讬诐 砖讛讗讜讻诇 讞诪抓 诪砖砖 砖注讜转 讜诇诪注诇讛 诇讜拽讛 讜专讜讘 讙讗讜谞讬 住驻专讚 谞住讻诪讬诐 讘讻讱 讗诇讗 砖诪讙讚讜诇讬 讛专讗砖讜谞讬诐 诪拽砖讬诐 注诇讬讛诐 砖讛专讬 讟专讞讜 讘讙诪' 诇诪砖谞转谞讜 讜讗诪专讜 诪谞讬 诪转谞讬转讬谉 诇讗 专' 讬讛讜讚讛 讜诇讗 专' 讬讜住讬 讜诇讗 专' 砖诪注讜谉 讜讚讞拽谞讜 诇讛注诪讬讚讛 讻专' 砖诪注讜谉 讻讚讬 砖诇讗 转讛讗 诪砖谞转谞讜 诪讞诇拽转 专讘讬注讬转 讜讗诐 诇讗 注诇转讛 讘讬讚讬谞讜 讛诇讻讛 讻专' 砖诪注讜谉 讗诇讗 讘诇讗讞专 讝诪谞讜 讛专讬 诪砖谞转谞讜 诪讞诇拽转 专讘讬注讬转 讜诇讚注转讬 讗讬谉 讝讜 拽讜砖讬讗 砖诪"诪 诪砖谞转谞讜 讻专' 砖诪注讜谉 诇讛转讬专 讗祝 讘诇驻谞讬 讝诪谞讜 讗诇讗 砖讗谞讜 专讜讗讬诐 讗转 讚讘专讬讜 讘诇讗讞专 讝诪谉 讜诇讗 讘诇驻谞讬 讝诪谉 讜注讬拽专 讛讚讘专讬诐 砖讗祝 专' 砖诪注讜谉 诪讜讚讛 讘讗讬住讜专 讞诪抓 诪砖砖 砖注讜转 讜诇诪注诇讛 讜诇讗 谞转诪注讟 拽讜讚诐 讝诪谉 诇专' 砖诪注讜谉 讗诇讗 诪诇讗讜 讗讘诇 注砖讛 讚讛砖讘转讛 讗讬讻讗 讜诇讗 注讜讚 讗诇讗 砖讛砖讘转讛 讬砖 讘讻诇诇讛 讗讬住讜专 讛谞讗讛 讜诪转讜讱 讻讱 讗讬谉 讞讜砖砖讬谉 诇拽讚讜砖讬讜 讜讙讚讜诇讬 讛诪驻专砖讬诐 讻转讘讜 砖讛砖讘转讛 讗讬谉 讘讻诇诇讛 讗讬住讜专 讛谞讗讛 讜讗讬谉 讗讬住讜专 讛谞讗讛 诇拽讜讚诐 讝诪谉 诪谉 讛转讜专讛 讗诇讗 诪讚讘专讬 住讜驻专讬诐 讜讗注驻"讻 讗讬谉 讞讜砖砖讬谉 诇拽讚讜砖讬讜 砖讻诇 砖拽讚砖 讘讗讬住讜专讬 讛谞讗讛 砖诪讚讘专讬 住讜驻专讬诐 讗讬谉 拽讚讜砖讬讜 拽讚讜砖讬谉 讻诇诇 砖讛专讬 诪"诪 讗住讜专 讛讜讗 讘讛谞讗讛 讗住专讜 诪讬 砖讗住专讜 讜讛专讬 注诇 讻专讞讱 讗转讛 诪驻专砖讛 讘砖注讜转 讚专讘谞谉 讻诪讜 砖讛转讘讗专:



讜诪"诪 专讜讘 讙讗讜谞讬诐 诪住讻讬诪讬诐 砖拽讜讚诐 讝诪谞讜 诪讬讛讗 诇讗 讬讗住讜专 讗转 转注专讜讘转讜 讘诪砖讛讜 讜讛讬诇讻讱 讻诇 砖谞转注专讘 诪砖讛讜 讞诪抓 讘注专讘 讛驻住讞 讘转讘砖讬诇 砖诇讜 诪讜转专 诇讗讻诇讜 讘驻住讞 砖讻讬讜谉 砖谞转讘讟诇 砖讜讘 讗讬谞讜 讞讜讝专 讜谞讬注讜专 讜讻谉 专讗讜讬 诇讛讜专讜转 讗祝 诇讚注转 讛驻讜住拽讬诐 讘诇驻谞讬 讝诪谞讜 砖讛讜讗 讘诇讗讜:





诪讛专砖"讗 - 讞讬讚讜砖讬 讛诇讻讜转

讘讚"讛 讜讗转讛 讗讜诪专 讻讜' 讟注诪讗 讚专"讬 讚专讬砖 讘转"讻 诪讻讬 拽讜讚砖 讛讜讗 讻讜' 注讻"诇 诪砖讜诐 讚讚专砖讬谞谉 诇注讬诇 讻诇 砖讘拽讜讚砖 驻住讜诇 讘砖专讬驻讛 讗爪讟专讬讱 诇讛讗讬 诪讬注讜讟讗 讚讛讜讗 诇诪注讟 讗诇讜 砖讘拽讜讚砖 讜讗讬谞谉 讘砖专讬驻讛 讜拽"诇:


讘讚"讛 讜转谞谉 谞诪讬 讻讜' 讜专讞诪谞讗 讗诪专 诇讗 讬讚讘拽 讘讬讚讱 诪讗讜诪讛 讜讙讜' 讗讘诇 讘注讘讜讚转 讻讜讻讘讬诐 诇讗 讻转讬讘 讗讻讬诇讛 讜讗住讜专 讗驻讬诇讜 砖诇讗 讻讚专讱 讛谞讗讛 注讻"诇 讜诪讬讛讜 讗爪讟专讬讱 诇讬讛 诇讛讗讬 拽专讗 讚诇讗 讬讚讘拽 讜讙讜' 诇讗住讜专 讗注"讙 讚讗讬谞讜 诪讙讚诇 爪诪讞讬诐 讗诇讗 讘讝讛 讜讝讛 讙讜专诐 讻讚诪讜讻讞 讛转诐 注"砖:


讘讚"讛 注讘讜讚转 讻讜讻讘讬诐 讚诇讗 讻讜' 讜诇驻"讝 诇专讘 讬讜住祝 讘砖讗专 谞讛专讜转 诇讗 诪讛谞讬 砖讞讬拽讛 诪讚拽讗诪专 诪爪专讬讱 诇讛讜诇讬讱 诇讬诐 讛诪诇讞 讻讜' 注讻"诇 专"诇 讚讗讬 讘砖讗专 谞讛专讜转 谞诪讬 诪讛谞讬 砖讞讬拽讛 诇专讘 讬讜住祝 讜诇讬讻讗 诇讗驻诇讜讙讬 讘讬谉 讬诐 讛诪诇讞 诇砖讗专 谞讛专讜转 讻诇诇 讗"讻 讗诪讗讬 谞拽讟 讘讻诪讛 讚讜讻转讬谉 讬诐 讛诪诇讞 讚诇讗 讛诇"诇 讗诇讗 讬讜诇讬讻讜 诇诪讬诐 讜诪讛专砖"诇 谞讚讞拽 讘讝讛 讜诇讗 讬讚注转讬 诇诪讛 讜讗讬谉 诇讛拽砖讜转 诇驻讜诐 住讘专讗 讚讛砖转讗 诇专' 讬讜住讬 讗诪讗讬 砖专讬 诇砖讞讜拽 讜诇讝专讜转 诇专讜讞 讟驻讬 诪诇讛讜诇讬讻讜 诇砖讗专 谞讛专讜转 讚讬"诇 讻诪"砖 诇拽诪谉 讛转讜住' 讚讘砖讗专 谞讛专讜转 讗讬讻讗 诇诪讬讞砖 讟驻讬 砖讛诪讬诐 讬讜诇讬讻讜 讗讜转讜 诇诪拽讜诐 讗讞讚 诇讬讚讜转 讛谞讛专 诪砖讗"讻 讘砖讜讞拽 讜讝讜专讛 诇专讜讞 砖讗讬谞讜 讘讗 诇诪拽讜诐 讗讞讚 讜讘讚讘专讬 讛转讜住' 讘讝讛 驻专拽 讻"讛 谞驻诇 讟注讜转 讘讚讘专讬讛诐 讜注"砖 讘讞讚讜砖讬谞讜 讜拽"诇:


讘讗"讚 讜诇讬讻讗 讘讬谉 专讘讛 诇专讘 讬讜住祝 讗诇讗 讞诪抓 讘砖讗专 谞讛专讜转 注"讻 专"诇 诇注谞讬谉 讚讬谞讗 诇讬讻讗 讘讬谞讬讬讛讜 讗诇讗 讞诪抓 讘砖讗专 谞讛专讜转 讚讘注讘讜讚转 讻讜讻讘讬诐 诇讬讻讗 讘讬谞讬讬讛讜 诇注谞讬谉 讚讬谞讗 讗诇讗 讘驻专讜砖讗 讚诪转谞讬' 讚专讘 讬讜住祝 诪讜拽讬 诇讛 讘砖讗专 谞讛专讜转 讜注"讬 砖讞讬拽讛 讜专讘讛 诪讜拽讬 诇讛 诇讬诐 讛诪诇讞 讘诇讗 砖讞讬拽讛 讜讚讜"拽:





讞讻诪转 砖诇诪讛

专砖"讬 讘讚"讛 住讚谞讬 爪"诇 住讚谞讗:


讘讚"讛 讬诐 讛诪诇讞 讛谞拽专讗转 诪讬"专 讘讟讬讗"讛 讗讬谉 住驻讬谞讛 讻讜' 讻爪"诇:


讘讚"讛 诇讗 诪诪讗住讛 爪"诇 诇讗 诪诪住讛:


转讜住' 讘讚"讛 讗讬驻讻讗 诪住转讘专讗 讻讜' 讻讬讜谉 砖专讘讛 诪砖讜讛 讗讜转讛. 谞"讘. 驻讬专讜砖 砖讛专讬 讗讬谞讜 诪讞诇拽 讘讬谉 讞诪抓 诇注"讙 讗诇讗 讘讬谉 讬诐 讛诪诇讞 诇砖讗专 谞讛专讜转 讜讚讜"拽:


讘讚"讛 注讘讜讚转 讻讜讻讘讬诐 讻讜' 讜诇驻讬 讝讛 诇专"讬 讘砖讗专 谞讛专讜转 讻讜'. 谞"讘 讜拽砖讛 诇讬 诪谞讬谉 诇讜 讻诇 讝讗转 讚讬诇诪讗 讗祝 讘讬诐 讛诪诇讞 讘注讬 砖讞讬拽讛 讗讘诇 诪讻诇 诪拽讜诐 讗祝 讘砖讗专 谞讛专讜转 诪讛谞讬 砖讞讬拽讛 诪讻讞 拽专讗 讚讜讬讝专 讜讙讜' 讜讘讗诪转 砖讛转讜住' 讙讜驻讗 诪驻专砖讬诐 砖诐 讘驻专拽 讻诇 讛爪诇诪讬诐 讚诇专讘 讬讜住祝 讘注讬 砖讞讬拽讛 讗祝 讘讬诐 讛诪诇讞 讜诪讻诇 诪拽讜诐 诪讛谞讬 砖讞讬拽讛 讗祝 讘砖讗专 谞讛专讜转 讗诐# 诇讗 专讘谞谉 讚驻诇讬讙讬 注诇 专"讬 讛讜讗 讚住讘专讬 讚诇讗 诪讛谞讬 砖讞讬拽讛 讘砖讗专 谞讛专讜转 诪讟注诪讗 砖诪讙讚诇 爪诪讞讬诐 注诇 讬讚讜转 讛谞讛专 讜讚讜"拽:


讘讗"讚 讚注讘讜讚转 讻讜讻讘讬诐 讛讬讬谞讜 讬诐 讛诪诇讞. 谞"讘 讜诪砖"讛 驻专讬讱 砖驻讬专 砖讞讬拽讛 拽砖讛 诇专讘讛 砖讛专讬 讛讜讗 住讜讘专 住转诐 讬诐 讙讘讬 注"讙 讛讜讗 讬诐 讛诪诇讞 讜讗驻"讛 诪砖谞讬 讚诇讗讜 讚讜拽讗 讘讻诇 诪拽讜诐 住讘专 专讘讛 讚住转诐 讬诐 讛讜讗 讬诐 讛诪诇讞 讜诇驻注诪讬诐 讗砖讻讞谉 谞诪讬 讬诐 讚讗讬讬专讬 讘砖讗专 谞讛专讜转 讜注讜讚 讗讬谉 讞讬讚讜砖 讗讬 讗讬讬专讬 住转诐 讬诐 讚专"讬 讘讬诐 讛诪诇讞 讚讜诪讬讗 讚专讬砖讗 讙讘讬 爪讜专转 诇讘谞讛 讜爪讜专转 讞诪讛 讻讜' 讜讚讜"拽 讗"谞 诪砖讜诐 讚讛讻讗 拽转谞讬 讛讬讛 讛讜诇讱 讘住驻讬谞讛 讻讜' 讜住转诐 讬诐 讛诪诇讞 讗讬谉 住驻讬谞讛 注讜讘专转 讘讜 讜拽"诇:





专砖"砖

讘诪砖谞讛 砖谞讗' 诇讗 讬专讗讛 诇讱 砖讗讜专. 讘专讬"祝 讜专讗"砖 讛讙讬' 讞诪抓 讜注讬' 诇拽诪谉 (讻讟) 讜讬诇讬祝 砖讗讜专 讚讗讻讬诇讛 诪砖讗讜专 讚专讗讬讛 讜讘驻讬专砖"讬 讜讘诪砖谞讛 砖讘讬专讜砖诇诪讬 诇"讙 讗诇讗 诇"讬 诇讱 诇讞讜讚:





讘谉 讬讛讜讬讚注

讗指诪址专 专址讘 讬讜止住值祝: 讛址讬职谞讜旨 讚旨职讗址诪职专值讬 讗执讬谞职砖讈值讬: "讻旨址驻旨指讗, 讚旨职讞指讟指讗 谞址讙旨职专指讗, 讘旨职讙址讜旨值讬讛旨 谞执砖讉职专讜止祝 讞址专职讚旨职诇指讗" 讜职讻讜旨'. 讬砖 诇讛拽砖讜转 诇诪讗讬 讗爪讟专讬讻讜 讛谞讛讜 转诇转 诪砖诇讬诐 讜讚讬 讘讗讞讚 讻讬 讛讻诇 注谞讬谉 讗讞讚 讜诪讛 讘讗讜 诇讛讜住讬祝 讝讛 注诇 讝讛?
讜谞专讗讛 诇讬 讘住"讚 讚讛诐 谞转讞讻诪讜 诇讛讘讬讗 诪砖诇讬诐 讛砖讬讬讻讬诐 诇砖诇砖讛 诪讬谞讬 讛砖讙讜转 砖讬讛讬讛 讛讞讻诐 诪讜砖讙 讘讚讘专讬讜 讘讘讬转 讛诪讚专砖 砖讛诐, 讛讗' 诪讝讚诪谉 砖讞讻诐 讗讞讚 讬讗诪专 讗讬讝讛 讚讘专 讛诇讻讛 讜讬砖讬讙讜 注诇讬讜 讛讞讻诪讬诐 诇住转讜专 讚讘专 讛讛诇讻讛 讛讛讬讗 诪讻讞 讛住讘专讛 讗砖专 讛讜讗 注爪诪讜 讞讬讚砖 讜讗诪专 讗讜转讛 讗讱 讗讬谉 讛砖讙转诐 讞讝拽讛 诇住转讜专 讗讜转讜 讚讘专 讛诇讻讛 诇讙诪专讬 讗诇讗 讬砖讗专 注讜诪讚 注诇 爪讚 讛讚讞拽, 讜注诇 讝讛 讛讗讜驻谉 注砖讛 专址讘 讬讜止住值祝 讛诪砖诇 砖诇 讛讞专讚诇 讻讬 讛讞专讚诇 讛讜讗 谞讗讻诇 讗讱 谞讗讻诇 讘讚讜讞拽 诪驻谞讬 砖讛讜讗 讞讚 讜砖讜专祝 讛驻讛 讜诇讻讱 诪诪注讟讬谉 讘讗讻讬诇转讜, 讜讻谉 讝讛 讚讘专 讛诇讻讛 诇讗 谞讚讞讛 诇讙诪专讬 讗诇讗 谞砖讗专 注讜诪讚 注诇 爪讚 讛讚讞拽 讜讗讬谞讜 谞砖谞讛 讘专讬讜讞.
讜讬砖 注讜讚 讗讜驻谉 砖谞讬 砖讗讜转讜 讞讻诐 砖讗诪专 讚讘专 讛诇讻讛 讛砖讬讙讜 讗讜转讜 讘拽讜砖讬讗 讞讝拽讛 诪爪讚 讛住讘专讛 讗砖专 讛讜讗 注爪诪讜 讞讚砖讛 讜讗诪专讛, 讗讱 讛拽讜砖讬讗 讛讝讗转 讚讜讞讛 讜住讜转专转 讗讜转讜 讚讘专 讛诇讻讛 诇讙诪专讬 讗诪谞诐 讻诇 讛拽讜砖讬讗 讛讛讬讗 讘谞讜讬讛 诪爪讚 讛住讘专讛 讜诇讝讗转 讬砖 转拽讜讛 砖讬讘讗 讗讚诐 讗讞专 讗讜 讛讜讗 注爪诪讜 讜讬注砖讛 讗讬讝讛 讞讬诇讜拽 讘住讘专讛 讞讚砖讛 讜讬转专抓 讗讜转讛 讛拽讜砖讬讗 讜讬拽讬讬诐 讗讜转讜 讚讘专 讛诇讻讛, 讜注诇 讝讛 讛讘讬讗 讗址讘旨址讬旨值讬 诪砖诇 讛谞讙专讗 讘住讬讚谞讬 讬转讬讘 讻讬 讝讛 讗祝 注诇 讙讘 讚注转讛 专讙诇讬讜 讗住讜专讬诐 诇讙诪专讬 讗讱 讗讬谉 讝讛 讗讬住专 注讜诇诐 讻讬 讗驻砖专 砖讬讛讬讛 诇讜 讗讬讝讛 注讝专 讜讬讜爪讬讗讜 专讙诇讬讜 诪诪讗住专, 讜讻谉 讘谞诪砖诇 讗驻砖专 砖讬转讞讚砖 住讘专讛 讞讚砖讛 讜讬转专爪讜 讗讜转讛 讛拽讜砖讬讗 讛讗诪讜专讛 诪讻讞 讛住讘专讛 讜讬转拽讬讬诐 讗讜转讜 讚讘专 讛诇讻讛 讜讬转拽讘诇.
讜讗讜驻谉 讛砖诇讬砖讬 讛讜讗 砖住转专讜 讗讜转讜 讚讘专 讛诇讻讛 诪讻讞 讛住讘专讛 砖讗诪专讛 讛讜讗 注爪诪讜 讗讱 讗讜转讛 讛住讘专讛 砖讗诪专讛 讗讬谞讛 住讘专转 讛专讗砖 讗诇讗 讬砖 诇讛 讛讻专讞 讜专讗讬讛 注爪讜诪讛 诪谉 讛诪拽专讗 讗讜 诪谉 讛诪砖谞讛 砖讗讬 讗驻砖专 诇砖讜诐 讗讚诐 诇讘讟诇 讗讜转讛, 讜讻诪讜 讛讱 讚讬谞讗 讚讛讟专讬祝 专讘讬 讟专驻讜谉 驻专讛 砖谞讬讟诇 讛讗诐 砖诇讛 讜谞住转专讜 讚讘专讬讜 诪注讚讜转 砖诇 转讜讚讜住 (诪砖谞讛 讘讻讜专讜转 讚, 讚) 砖讗讬 讗驻砖专 诇转拽谉 讚讘专 讛诇讻讛 砖诇 专讘讬 讟专驻讜谉 注讜讚 讜讻谉 讗讜转讜 讞讻诐 砖讚专砖 讚讙讬诐 讟注讜谞讬诐 砖讞讬讟讛 砖讬砖 诇讝讛 住转讬专讛 诪谉 讛诪拽专讗 砖讗讬 讗驻砖专 诇转拽谉 讛讜专讗转讜 讘砖讜诐 讗讜驻谉. 讜诇讝讛 讛讘讬讗 专指讘指讗 讛诪砖诇 砖诇 '讙旨执讬专指讗指讛 讘旨职讙执讬专值讬讛旨 诪执拽职讟执讬诇' 讚讚讘专 讝讛 讗讬 讗驻砖专 诇转拽谞讜 讚讗讞专 砖谞讛专讙 诪讬 诪讞讬讬讛讜? 讻谉 讝讛 讛讗讜驻谉 讗讬谉 转拽讜讛 砖讬转讜拽谉 讗讜转讜 讚讘专 讛诇讻讛 讗砖专 谞讚讞讛!
讜诇讻讱 讛讘讬讗讜 讛诪砖诇讬诐 讛讗诇讛 砖讻诇 讗讞讚 诪讚讘专 讘讗讜驻谉 讗讞讚 讜讛讜讗讬诇 讚专讘讬 讬讛讜讚讛 讛讘讬讗 讻诪讛 讛讜讻讞讜转 诇拽讬讬诐 讚讘专讬讜 讜诇讗 讛讜注讬诇 讝讻专讜 讻讗谉 讛诪砖诇讬诐 讛谞讝讻专讬诐 讗砖专 讛诐 砖讬讬讻讬诐 注诇 讗讜驻谞讬诐 讻讬讜爪讗 讘讝讛 砖诇 讚讞讬讜转 讗砖专 诪爪讜讬讬诐 讘讘讬转 讛诪讚专砖.





讞讬讚讜砖讬 专讘讬 注拽讬讘讗 讗讬讙专

讙诪专讗, 讗诪专讜 诇讜 讗砖诐 转诇讜讬 讜讞讟讗转 注讜祝 讛讘讗 注诇 讛住驻拽 诇讚讘专讬讱 讬讜讻讬讞 [诇专"讬 讚住讘专 讗讬谉 讘讬注讜专 讞诪抓 讗诇讗 砖专驻讛 讚讛专讬 讘讞讟讗转 注讜祝 住讘专 专"讬 注爪诪讜 讚讬讟讬诇谞讛 诇讗诪讛].
拽砖讛 诇讬, 讛讗 讬"诇 驻专讻讗 注诇 讛讗讬 讬讜讻讬讞, 讚诪讛 诇讛谞讱 砖讗讬谉 讘讛诐 讞讬讜讘 讛砖讘转讛, 讜讬讻讜诇讬诐 讙"讻 诇讛讻谞讬住 讝讛讜 诪讬讚 讘诪讛 诪爪讬谞讜, 谞讜转专 讚讬砖谞讜 讘讘诇 转讜转讬专讜, 讜讟注讜谉 讛砖讘转讛 诪讛注讜诇诐 讜讟注讜谉 砖专驻讛 讗祝 讞诪抓 讚讛讜讗 讘讘"讬 讜讟注讜谉 讛砖讘转讛 讚讬讛讗 讟注讜谉 砖专驻讛:





驻谞讬 讬讛讜砖注

讘转讜住驻讜转 讘讚"讛 讗诪专讜 诇讜 转讬诪讗 诇专砖讘"讗 诇讚讘专讬讛诐 讚专讘谞谉 讜讻讜' 讗诪讗讬 诇讗 讬诇驻讬谞谉 讞诪抓 诪谞讜转专 讜讻讜' 注住"讛. 谞专讗讛 讚讻诇 讚讘专讬讛诐 讘讝讛 讛讬讬谞讜 诇驻讬 砖讬讟转诐 讚诇注讬诇 讚讛讱 讬诇驻讜转讗 讚讛讻讗 讛讜讬 讘诪讛 诪爪讬谞讜 诪砖讗"讻 诇砖讬讟转 专砖"讬 讚讛讱 讬诇驻讜转讗 讚讘诇 转讜转讬专讜 讛讜讬 诪讙"砖 讗诐 讻谉 诇讗 砖讬讬讱 诇讛拽砖讜转 诇讚讘专讬讛诐 讚专讘谞谉 讚注"讻 讗讬谞讛讜 诇讬转 诇讛讜 讛讱 讙"砖 讗诇讗 诪讛 砖讗诪专讜 诇讜 讗砖诐 转诇讜讬 讜讞讟讗转 注讜祝 讬讜讻讬讞 讛讬讬谞讜 讚讜讜拽讗 诇讚讘专讬讜 讚专讘讬 讬讛讜讚讛 讚诇诪讗讬 讚讗讬转 诇讱 讛讱 讙"砖 讚讘诇 转讜转讬专讜 讗诐 讻谉 讟驻讬 讗讬转 诇讱 诇诪讬讚专砖 讛讱 讙"砖 讙讜驻讗 诇注谞讬谉 讗砖诐 转诇讜讬 讜讞讟讗转 注讜祝 讚讛讜讬 谞诪讬 讘讘诇 转讜转讬专讜 讚转讜 诇讗 砖讬讬讱 诇诪讬讚专砖 诪诪讬注讜讟讗 讚讻讬 拽讚砖 讛讜讗 讛讜讗 讘砖专讬驻讛 讜诇讗 讞讟讗转 注讜祝 讜讗砖诐 讻讚诪讬讬转讬 讛转讜住' 讘讚讬讘讜专 讛住诪讜讱 讻讬讜谉 讚讗驻讬诇讜 讞诪抓 讘驻住讞 讚诇讗讜 拽讚砖 讛讜讗 讗诪专转 讛讜讬 讘砖专讬驻讛 讜讟驻讬 讛讜讬 诇讱 诇诪讬讚专砖 诪讬注讜讟讗 讚讻讬 拽讚砖 讛讜讗 诇诪注讟 讞诪抓 讘驻住讞 讻讚诪砖诪注 诇注讬诇 讚祝 讻"讛 讚讚专讬砖 讻讛"讙 诇注谞讬谉 砖讗专 讗讬住讜专讬谉 砖讘转讜专讛 讻谉 谞专讗讛 诇讬 诇砖讬讟转 专砖"讬 讜讘讝讛 谞转讬讬砖讘 讙诐 讻谉 诇砖讜谉 讬讜讻讬讞 砖讚拽讚拽转讬 诇注讬诇 讘住诪讜讱 讗诪谞诐 诇注"讚 讗讚专讘讛 诇驻讬 诪讗讬 讚诪砖诪注 诇讛讜 诇讛转讜住' 讚讛讱 讬诇驻讜转讗 讚讘诇 转讜转讬专讜 讛讬讬谞讜 讘诪讛 诪爪讬谞讜 讻"砖 讚讗讬谉 诪拽讜诐 诇拽讜砖讬讬转 讛专砖讘"讗 讚讜讚讗讬 诇讚讘专讬讛诐 讚专讘谞谉 讘诇讗"讛 诇讗 砖讬讬讱 讛讗讬 拽"讜 讜诪讛 诪爪讬谞讜 诇诪讬诇祝 讞诪抓 讘驻住讞 诪谞讜转专 讚诪讛 诇谞讜转专 砖讻谉 讗讬谉 讛讬转专 诇讗讬住讜专讜 诪砖讗"讻 讞诪抓 讘驻住讞 讬砖 讛讬转专 诇讗讬住讜专讜 讚讛讗 拽讬"诇 讚讞诪抓 诇讗讞专 讛驻住讞 讗讬谉 讗住讜专 讗诇讗 诪讚专讘谞谉 讜讗诐 讻谉 诇驻"讝 注"讻 讛讗 讚讬诇讬祝 专' 讬讛讜讚讛 讘讛讱 讘专讬讬转讗 讞诪抓 讘驻住讞 讘拽"讜 讗讜 讘诪讛 诪爪讬谞讜 讛讬讬谞讜 讚讗讝讬诇 诇讟注诪讬讛 讚住"诇 讞诪抓 诇讗讞专 讛驻住讞 讗住讜专 诪讚讗讜专讬讬转讗 讗驻讬诇讜 讘讛谞讗讛 讻讚讗讬转讗 诇讛讚讬讗 讘住讜讙讬讗 讚讘住诪讜讱 讙讘讬 讞诪抓 砖诇 讻讜转讬诐 讗诐 讻谉 诇驻"讝 讬驻讛 讛砖讬讘讜 讞讻诪讬诐 诇专"讬 讗砖诐 转诇讜讬 讜讞讟讗转 注讜祝 诇讚讘专讬讱 讬讜讻讬讞讜 诇讚讘专讬讛诐 讘诇讗"讛 讗讬讻讗 驻讬专讻讗 讗讞专讬转讬 讻谉 谞专讗讛 诇讬 谞讻讜谉 讜讘专讜专 讘注讝讛"讬 讗讜诇讬 诪拽讜诐 讛谞讬讞讜 诇讬 讘讝讛. 讜讬砖 诇讬 诇讬讬砖讘 注讜讚 讘讚专讱 讗讞专 诇诪讗讬 讚驻专讬砖讬转 讘住诪讜讱 讚讛讱 诪讬诇转讗 讚专"讬 讜专讘谞谉 讛讻讗 转诇讬讗 讘诪讗讬 讚驻诇讬讙讬 讘砖讬诇讛讬 转诪讜专讛 讗讬 谞拽讘专讬谉 讚讗讬住讜专讬 讛谞讗讛 讞诪讬专讬 诪砖专讬驻讛 讗讜 讗讬驻讻讗 讜讗诐 讻谉 诇驻讬 讝讛 谞诪讬 诇讗 讛讜爪专讻讜 讞讻诪讬诐 诇讛砖讬讘 诇专"讬 讗诇讗 诇讚讘专讬讜 讜讚讜"拽:


讘讚"讛 讜转谞谉 谞诪讬 讜讻讜' 讗讜诪专 专"讬 讚专讘谞谉 讚诪转谞讬转讬谉 讛讬讬谞讜 专讘讬 讬讜住讬 讜讻讜' 注住"讛. 讻讜讜谞转谉 诪讘讜讗专' 讚讻讬讜谉 讚住"诇 诇讞讻诪讬诐 讚诪转谞讬转讬谉 讚诪驻专专 讜讝讜专讛 诇专讜讞 讜诇讗 讞讬讬砖讜 砖讬注砖讛 讝讘诇 讜讬讙讚诇 爪诪讞讬诐 注"讻 讚住讘专讬 讻专讘讬 讬讜住讬 讚讛转诐 讚诇讗 讞讬讬砖 诇讛讻讬 诪砖讜诐 讚讝讜讝"讙 诪讜转专 讜注"讝 讻转讘讜 注讜讚 讚诪爪讬 砖驻讬专 诇讗讜拽诪讬 讻专讘谞谉 讜讛讗 讚诇讗 讞讬讬砖 诇讝讘诇 讛讬讬谞讜 诪砖讜诐 讚讞诪抓 讛讜讬 砖诇讗 讻讚专讱 讛谞讗转谉 讚诪讜转专 诪讚讗讜专讬讬转讗 讜讻讘专 讛讗专讻转讬 讘讻诇 讝讛 讘讚祝 讛拽讜讚诐 讘住讜讙讬讗 讚转谞讜专 讞讚砖 讜讬砖谉 注讬讬谉 注诇讬讜. 讗诇讗 讚诇注"讚 讘诇讗"讛 诇讗 讛讜爪专讻讜 诇讻诇 讝讛 讚砖驻讬专 诪爪讬谞讜 诇讗讜拽诪讬 讞讻诪讬诐 讚诪转谞讬转讬谉 讻专讘谞谉 讚讛转诐 讜讛讗 讚诇讗 讞讬讬砖讬 讘讞诪抓 砖讬注砖讛 讝讘诇 诇讙讚诇 爪诪讞讬诐 讛讬讬谞讜 讚讞讻诪讬诐 讚诪转谞讬转讬谉 住讘专讬 讚讞诪抓 诇讗讞专 讛驻住讞 讗讬谞讜 讗诇讗 诪讚专讘谞谉 讜讻"砖 讚讬转讻谉 讬讜转专 诇驻诪"砖 讘住诪讜讱 讚讘诇讗"讛 注"讻 讞讻诪讬诐 讚诪转谞讬转讬谉 讚诇讗 讬诇驻讬 讘拽"讜 讗讜 讘诪讛 诪爪讬谞讜 诪谞讜转专 讚讘砖专讬驻讛 讛讬讬谞讜 诪砖讜诐 讚讗讬讻讗 诇诪讬驻专讱 讚讞诪抓 讬砖 讛讬转专 诇讗讬住讜专讜 讻谉 谞专讗讛 诇讬 讜讚讜"拽:


讘讚"讛 讞诪抓 讚诇砖讗专 谞讛专讜转 讚诇讗 诪爪讬谞讜 砖讛讬讜 砖讜谞讬谉 讘砖讜诐 诪拽讜诐 讙讘讬 讞诪抓 讬诐 讛诪诇讞 讜讻讜' 注住"讛. 讜诇讻讗讜专讛 诇讗 讛讜爪专讻讜 诇讻讱 讚诪讬诇转讗 讚驻砖讬讟讗 讛讬讗 讚诇讗 砖讬讬讱 讘讞诪抓 诇讜诪专 讚讬讜诇讬讻谞讜 诇讬诐 讛诪诇讞 砖讛专讬 注讜讘专 讘讻诇 砖注讛 讘讘诇 讬专讗讛 讜讛转讜专讛 讗诪专讛 转砖讘讬转讜 讚讛讗 诪讛"讟 讙讜驻讗 诪拽砖讜 诇讬讛 专讘谞谉 诇专' 讬讛讜讚讛 诇注讬诇 讘讘专讬讬转讗 讜拽"诇:


讘讚"讛 讗讬驻讻讗 诪住转讘专讗 诇砖讜谉 讗讬驻讻讗 讗讬谞讜 诪讬讜砖讘 讜讻讜' 讻讬讜谉 砖专讘讛 诪砖讜讛 讗讜转诐 注讻"诇 讜讛讬讬谞讜 讘诪讗讬 讚诪住拽讬谞谉 讚诇专讘讛 讘讬谉 讘注讘讜讚转 讻讜讻讘讬诐 讜讘讬谉 讘讞诪抓 砖讬讬讱 诇讞诇拽 讘讬谉 讬诐 讛诪诇讞 诇砖讗专 谞讛专讜转. 讗诇讗 诇注"讚 讬砖 诇讬讬砖讘 讚诇砖讜谉 讗讬驻讻讗 诪住转讘专讗 诇注谞讬谉 驻讬专讜砖讗 讚诪转谞讬转讬谉 拽讗讬 讚讜讚讗讬 讘讞诪抓 讗讬爪讟专讻讜 诇讞讻诪讬诐 诇诪讬诪专  讚诪讟讬诇 诇讬诐 讻讬讜谉 讚诇转"拽 讚讬讚讛讜 讛讬讬谞讜 专"讬 住讜讘专 讚讗驻讬诇讜 讘砖讜讞拽 讜诪讟讬诇 诇讬诐 诇讗 诪讛谞讬 讚讚讜拽讗 砖专讬驻讛 讘注讬 诪砖讜"讛 拽讗诪专讜 讞讻诪讬诐 讚讛讬讻讗 砖诪驻专专 讜讝讜专讛 诇专讜讞 讗讜 砖诪讟讬诇 诇讬诐 讘诇讗 驻讬专讜专 诪砖讜诐 讚诪讬诪讗住 诪砖讗"讻 讘讛讱 讚注讻讜"诐 讚诇转"拽 讚专' 讬讜住讬 讬讜诇讬讻谞讛 诇讬诐 讛诪诇讞 诪诪讬诇讗 诪砖诪注 讚诇讗 讘注讬 砖讞讬拽讛 讗诐 讻谉 讗讬 住"讚 讚诇专"讬 谞诪讬 诪讟讬诇 诇讬诐 讛讜讬 讛讻讗 讚诇讗 讘注讬 砖讞讬拽讛 诇讗 讛讜讬 诇讬讛 诇讛讝讻讬专 讻诇诇 诪讟讬诇 诇讬诐 讗诇讗 讗祝 砖讜讞拽 讜讝讜专讛 诇专讜讞 讛讜讛 诇讬讛 诇诪讬诪专 讗注"讻 讚砖讜讞拽 讗转专讜讬讬讛讜 拽讗讬 讜驻诇讬讙 讘讛讗讬 谞诪讬 讗转"拽 讚讗诪专 讚诇讗 讘注讬 砖讞讬拽讛 讻谉 谞专讗讛 诇讬 讜讘讗诪转 讗诇讬讘讗 讚专讘讛 爪专讬讱 诇讚讞讜拽 讜诇驻专砖 讚讗讚专讘讛 讗讬 诇讗 讛讜讬 拽转谞讬 诪讟讬诇 诇讬诐 讛讜"讗 讚讘注讬 砖讞讬拽讛 讜讝讛 讚讜讞拽 讙讚讜诇 讜讗驻砖专 讚诪讛"讟 驻住拽讜 拽爪转 讻专讘 讬讜住祝 讜诇讗 讻专讘讛 讜讚讜"拽:


讘诪砖谞讛 讞诪抓 砖诇 讻讜转讬 砖注讘专 注诇讬讜 讛驻住讞 讜讻讜' 砖谞讗' 诇讗 讬专讗讛 诇讱 砖讗讜专. 诇讻讗讜专讛 讬砖 诇转诪讜讛 讚驻转讞 讘讞诪抓 讜诪住讬讬诐 讘拽专讗 讚诇讗 讬专讗讛 诇讱 砖讗讜专 讜讟驻讬 讛讜讬 诇讬讛 诇讗转讜讬讬 拽专讗 讚诇讗 讬专讗讛 诇讱 讞诪抓 讚讻转讬讘 讘专讬砖讗 讜讬砖 诇讬讬砖讘 诇驻诪"砖 讘驻"拽 讚祝 讛' 注"讘 诇讬讬砖讘 拽讜砖讬讬转 讛专"讬 诪讗讜专诇讬讬谞砖 讚讛讗 讚诪注讟讬谞谉 讞诪抓 讻讜转讬 讜讛拽讚砖 讛讬讬谞讜 谞诪讬 诪讚讻转讬讘 转专讬 讝讬诪谞讬 诇讱 注"讻 讛讬讬谞讜 诇讻讘砖转讜 讜砖专讜讬 注诪讱 讚讛讬讬谞讜 讘讻讜转讬 讜讻诪"砖 砖诐 讘讗专讬讻讜转 诇驻"讝 砖驻讬专 诪讬讬转讬 讛讻讗 拽专讗 讚诇讗 讬专讗讛 诇讱 砖讗讜专 讚诪讛讗讬 拽专讗 讛讜讗 讚讬诇驻讬谞谉 诇讛转讬专 讞诪抓 砖诇 讻讜转讬 讘讻诇 注谞讬谉 讻谞"诇 讜讚讜"拽:





砖注专讬 转讜专转 讘讘诇

(讻讞 专注"讗 专砖"讬) 讚"讛 讗砖诐 讜讻讜' 讜讗讬专注 讘讜 驻住讜诇 讗讜 谞讜转专 讜讻讜'.鈥斪⒆�' 转诪讜专讛 (诇讚 讗) 讚驻讬专砖 专砖"讬 "讻砖谞讜讚注 诇讗讞专 砖讞讬讟讛 砖诇讗 讞讟讗", 讜讻谉 注讬拽专 (注讬' 讻专讬转讜转 专驻"讜).





讬讚 讚讜讚

诪驻专专 讜讝讜专讛 诇专讜讞. 拽专讘谉 讗诇讬爪讜专 诇状讝 注状讘. 诪专讻讘转 讛诪砖谞讛 讞状讘 驻专拽 讞' 讚注讻讜状诐 讛状讜:


讗讬讘注讬 诇讛讜 讛讬讻讬 拽讗诪专 砖讜讞拽 讜讝讜专讛 诇专讜讞 砖讜谞讛 讛诇讻讜转 讚祝 谞' 谞"讗 注诇 讻诇 讛住讜讙讬壮 诪砖谞讛 诇诪诇讱 驻"讙 讚讞诪抓 讛讬状讗.


砖讗专 谞讛专讜转 讘注讬 砖讞讬拽讛. 注讬讬谉 注状讝 讬状讙 讚状讛 讬讜诇讬讻诐 讘讻讜专转 谞状讙 讚状讛 诪注讜转.


转讜住壮 讚状讛 讗诪专讜 诇讜. 讘讗专 讬注拽讘 讻"讟 注状讚:


转讜住壮 讚状讛 讜转谞谉 谞诪讬 讙讘讬 注状讝. 砖注专 讛诪诇讱 讞状讗 讗壮 注状讚 诪砖谞讛 诇诪诇讱 驻状讛 讚讬住讜讚讬 讛转讜专讛 讟壮 注状讙.


转讜住壮 讚状讛 注状讝 讚诇讗 诪诪讗讬住. 拽专讘谉 讗诇讬爪讜专 诇状讝 注状讚


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝

